stanford-oval/wikipedia huggingface dataset:
คำพิพากษา

สำหรับความหมายอื่น ดูที่ คำพิพากษา (แก้ความกำกวม)
คำพิพากษา (อังกฤษ: judgment, judgement) หรือ คำวินิจฉัย (อังกฤษ: decision) เป็นการชี้ขาดของศาลในประเด็นแห่งคดีที่ฟ้องต่อศาล เพื่อระงับข้อพิพาทระหว่างผู้ร้องและผู้ถูกร้องเป็นต้น อันจะยุติกระบวนพิจารณาในชั้นของศาลนั้น ๆ ขณะเดียวกัน ในคดีบางประเภท ศาลอาจยุติกระบวนพิจารณาด้วยคำสั่งศาลก็ได้
ในสหรัฐอเมริกา ตามระเบียบว่าด้วยวิธีพิจารณาความแพ่งที่ใช้กันในศาลระดับสหรัฐ และศาลส่วนใหญ่ในระดับรัฐ คำพิพากษาเป็นคำวินิจฉัยชี้ขาดสุดท้ายที่ศาลจะมีในคดีนั้น ๆ และด้วยคำพิพากษานี้ จะไม่เหลือประเด็นโต้แย้งใด ๆ ให้ดำเนินการต่อไปในชั้นนั้นอีก และเมื่อใดที่คำพิพากษาถึงที่สุด เมื่อนั้นก็อุทธรณ์ได้ แตกต่างจากฝ่ายซีวิลลอว์ ที่ถือว่า คำพิพากษาจะไม่ถึงที่สุด จนกว่าจะอุทธรณ์กันเสร็จสิ้น หรือสละสิทธิอุทธรณ์เสีย
ประเภท

คำตัดสินตามความยินยอม (consent decree), คือ คำพิพากษาที่มีขึ้นเมื่อคู่ความทุกฝ่ายตกลงกันในผลลัพธ์บางอย่าง เช่น เมื่อคู่ความในคดีแพ่งท้ากันในศาล และอีกฝ่ายแพ้ตามท้า ศาลพิพากษาตามท้ากันนั้นได้
คำพิพากษาแสดงสิทธิ (declaratory judgment), คือ คำพิพากษาในคดีแพ่ง ที่ประกาศว่า คู่ความฝ่ายหนึ่ง ๆ มีสิทธิ หน้าที่ หรือหนี้อย่างใด
คำพิพากษาโดยขาดนัด (default judgment), คือ คำพิพากษาให้คู่ความฝ่ายหนึ่งชนะคดี เมื่อคู่ความอีกฝ่ายหนึ่งไม่มาศาลตามนัด
คำพิพากษารวบรัด (summary judgment), คือ คำพิพากษาที่มีขึ้นโดยไม่ต้องดำเนินกระบวนพิจารณาเต็มรูปแบบ
คำพิพากษาแก้ไขเพิ่มเติม (vacated judgment), คือ คำพิพากษาของศาลสูงที่ยก, กลับ หรือแก้คำพิพากษาศาลล่าง
ดูเพิ่ม

คำสั่งศาล
คำร้องขอสิทธิฟ้องร้องรัฐ

“คำร้องขอสิทธิฟ้องร้องรัฐ” หอเอกสารแห่งชาติ, ลอนดอน
คำร้องขอสิทธิฟ้องร้องรัฐ (อังกฤษ: Petition of Right) เป็นเอกสารที่สำคัญที่สุดฉบับหนึ่งในรัฐธรรมนูญของอังกฤษที่ระบุเสรีภาพบางประการของประชาราษฎรที่พระมหากษัตริย์ไม่ทรงมีสิทธิที่จะแตะต้องได้ คำร้องขอนี้เป็นเอกสารที่ร่างโดยรัฐสภาแห่งอังกฤษก่อนหน้าที่จะเข้าสู่สงครามกลางเมืองอังกฤษ คำร้องขอได้รับการอนุมัติจากรัฐสภาเมื่อเดือนพฤษภาคม ค.ศ. 1628 และได้รับพระบรมราชานุมัติ (royal assent) จากสมเด็จพระเจ้าชาร์ลส์ที่ 1 ในเดือนมิถุนายนของปีเดียวกัน หัวใจสำคัญ ๆ ของคำร้องขอก็ได้แก่การย้ำหลักที่ว่าภาษีเป็นสิ่งที่บังคับใช้ได้โดยรัฐสภาเท่านั้น; การประกาศกฎอัยการศึกไม่สามารถทำได้ในยามสงบ และนักโทษสามารถประท้วงการจับกุมโดยหมายสั่งให้ส่งตัวผู้ถูกคุมขังมาศาล (writ of habeas corpus) ว่าถูกต้องหรือไม่ได้ นอกจากนั้น คำร้องขอยังห้ามการใช้ที่อยู่อาศัยส่วนบุคคลในการซ่องสุมกำลังคนที่เป็นรากฐานของ บทแก้ข้อที่สามของรัฐธรรมนูญแห่งสหรัฐอเมริกา (Third Amendment to the United States Constitution)
ดูเพิ่ม

ประวัติศาสตร์อังกฤษ
แหล่งข้อมูลอื่น

เนื้อหาฉบับสมบูรณ์
คำพิพากษาของซาโลมอน (จอร์โจเน)

| คำพิพากษาของซาโลมอน |
| --- | --- |

ศิลปิน: จอร์โจเน
ปี: ค.ศ. 1500 - ค.ศ. 1501
ประเภท: จิตรกรรมสีน้ำมันบนไม้
สถานที่: หอศิลป์อุฟฟิซิ, ฟลอเรนซ์
คำพิพากษาของซาโลมอน (อังกฤษ: The Judgement of Salomon) เป็นภาพเขียนสีน้ำมันที่เขียนโดยจอร์โจเนจิตรกรคนสำคัญชาวอิตาลีของยุคฟื้นฟูศิลปวิทยา ที่ปัจจุบันตั้งแสดงอยู่ที่หอศิลป์อุฟฟิซิในฟลอเรนซ์ในประเทศอิตาลี
จอร์โจเนเขียนภาพ “คำพิพากษาของซาโลมอน” ราวระหว่างปี ค.ศ. 1500 ถึงปี ค.ศ. 1501 เป็นภาพที่มีเนื้อหาและขนาดใกล้เคียงกับภาพ “การพิสูจน์โดยไฟของโมเสส” ที่ก็เป็นงานสะสมของหอศิลป์อุฟฟิซิเช่นกัน
ภาพ “คำพิพากษาของซาโลมอน” แสดงซาโลมอนกษัตริย์ของชาวยิวบนบัลลังก์พร้อมด้วยข้าราชสำนัก โดยมีสตรีสองคนอ้างสิทธิว่าเป็นแม่ที่แท้จริงชองเด็กที่นอนอยู่บนดิน และทูลขอให้พระองค์ตัดสิน คำพิพากษาของซาโลมอนทำให้ทราบว่าสตรีคนใดที่ไม่ใช่แม่ที่แท้จริง ภาพแบ่งครึ่งด้วยต้นโอ้คสูงใหญ่สองต้นที่แบ่งภูมิทัศน์ในฉากหลังเป็นสองส่วน
ดูเพิ่ม

จอร์โจเน
แหล่งข้อมูลอื่น

Image of The Judgment of Salomon with the test of Fire เก็บถาวร 2012-11-13 ที่ เวย์แบ็กแมชชีน, at Uffizi Gallery
| ด ค กจิตรกรรมในศิลปะตะวันตก |
| --- | --- |
ทั่วไป:  ปรัชญาศิลปะ  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง  จิตรกรรมแบ่งตามคริสต์ทศวรรษ  งานสะสมของพิพิธภัณฑ์ต่าง ๆ 
ประเภท:  จิตรกรรมฝาผนัง  จิตรกรรมแผง  บานพับภาพ  จิตรกรรมสีน้ำมัน  จิตรกรรมภูมิทัศน์  ฉากแท่นบูชา  หนังสือวิจิตร  ภาพนิ่ง 
หัวเรื่อง:  คริสต์ศาสนา  พระคัมภีร์  นักบุญ  ประวัติศาสตร์  ตำนานเทพ  อุปมานิทัศน์  ชีวิตประจำวัน  ภาพเหมือน  ภาพเหมือนตนเอง  ภูมิทัศน์  ภาพเหมือนตนเอง  จิตรกรรมจากวรรณกรรม  ความตาย 
สมัย:  คริสเตียนเริ่มแรก  กอทิก  สมัยฟื้นฟูศิลปวิทยา  เนเธอร์แลนด์เริ่มแรก  ยุคทองของเนเธอร์แลนด์  บารอก  จริตนิยม  สถาบัน  ลัทธิคลาสสิกใหม่  แบบก่อนราฟาเอล  ลัทธิประทับใจ  ลัทธิประทับใจยุคหลัง  สมัยใหม่ 
คริสต์ทศวรรษ:  1390  1400  1410  1420  1430  1440  1450  1460  1470  1480  1490  1500  1510  1520  1530  1540  1550  1560  1570  1580  1590  1600  1610  1620  1630  1640  1650  1660  1670  1680  1690  1700  1710  1720  1730  1740  1750  1760  1770  1780  1790  1800  1810  1820  1830  1840  1850  1860  1870  1880  1890  1900  1910  1920  1930  1940  1950  1960  1970  1980  1990  2000  2010  2020 
 จิตรกรที่มีบทความเกี่ยวกับภาพเขียน  จิตรกรที่มีรายชื่อศิลปะ  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามประเภท  จิตรกรแบ่งตามสัญชาติ งานประติมากรรม  งานศิลปกรรม
คาเมนไรเดอร์ดราก้อนไนท์

| คาเมนไรเดอร์ดราก้อนไนท์ |
| --- | --- |

ประเภท: ซูเปอร์ฮีโร
สร้างโดย: Shotaro Ishinomori
พัฒนาโดย: Steve Wang
แสดงนำ: Stephen Lunsford Matt Mullins Aria Alistar
ประเทศแหล่งกำเนิด: สหรัฐ
ภาษาต้นฉบับ: อังกฤษ
จำนวนฤดูกาล: 1
จำนวนตอน: 40  (รายชื่อตอน)
การผลิต
ผู้อำนวยการผลิต: Yasuo Matsuo Fumio Sebata Aki Komine
ผู้อำนวยการสร้าง: Steve Wang Mike Wang Roy McAree
ความยาวตอน: 22 นาที
บริษัทผู้ผลิต: Adness Entertainment Toei Company
ออกอากาศ
เครือข่าย: สหรัฐ The CW (The CW4Kids)  ญี่ปุ่น โตเอะ แชนแนล, ทีวีอาซาฮี ไทย ทรู สปาร์ก, การ์ตูนเน็ตเวิร์ค, การ์ตูนคลับแชนแนล, ททบ.5, Toonami Asia
ออกอากาศ: 3 มกราคม ค.ศ. 2009 (2009-01-03) – 26 ธันวาคม ค.ศ. 2009 (2009-12-26)
คาเมนไรเดอร์ ดราก้อนไนท์ (อังกฤษ: Kamen Rider Dragon Knight) เป็นชื่อละครซีรีส์ของประเทศสหรัฐอเมริกาซึ่งได้ลิขสิทธิ์จากซีรีส์มาสค์ไรเดอร์เรื่องมาสค์ไรเดอร์ริวคิ ผลิตโดยบริษัท แอดเนส เอ็นเทอร์เทนเมนท์ โดยร่วมมือกับบริษัท โตเอะ และอิชิโนโมริโปรดักชั่นซึ่งเป็นเจ้าของลิขสิทธิ์ ออกอากาศทางช่อง CW Television Network ในเดือน3 มกราคม ค.ศ. 2009 จนถึงวันที่26 ธันวาคม ในปีเดียวกัน
เนื้อเรื่อง

ณ โลกมนุษย์มีโลกอีกโลกหนึ่งคือ เวนทาร่า เป็นโลกที่คล้ายกับโลกมนุษย์ซึ่งทางเข้าเป็นกระจกแต่แล้วโลกเวนทาร่าถูกครอบครองโดยนายพลเซวีแอคทำให้เกิดคดีบุคคลหายสาบสูญไปทีละรายไป
ในช่วงเวลานั้น คิท เทย์เลอร์ ชายหนุ่มผู้ตามหาพ่อที่หายสาบสูญไปหลังจากอายุครบ 18 ปีคิทได้พบกับกล่องการ์ดลึกลับในบ้านของเขาโดยพ่อของเขาให้ไปตามหามังกรทำให้คิทได้รับกล่องการ์ดลึกลับในขณะเดียวกับได้พบสัตว์ประหลาดจากกระจกมาทำร้ายมนุษย์จึงช่วยเหลือแต่มีชายลึกลับบอกว่าห้ามใช้กล่องการ์ดนี้ไป แต่แล้วคิทกลับไม่เชื่อฟังทำให้พบกับมังกรที่พ่อต้องการจึงทำให้กลายเป็นคาเมนไรเดอร์ดราก้อนไนท์ ทำให้ เรน ทหารจากโลกเวนทาร่าต้องช่วยเหลือเขาเพื่อไม่ให้ถูกกักขังและตามหาคาเมนไรเดอร์ที่ชั่วร้ายทั้ง 12 คนและเซวีแอคผู้ครอบครองโลกเวนทาร่า
คาเมนไรเดอร์ดราก้อนไนท์ในประเทศญี่ปุ่น

เมื่อคาเมนไรเดอร์ดราก้อนไนท์ได้ไปออกอากาศที่ประเทศญี่ปุ่นโดยออกอากาศทางสถานีโตเอะแชนแนล สิ่งที่น่าสนใจคือ ผู้ที่พากย์เสียงตัวละครในคาเมนไรเดอร์ดราก้อนไนท์เป็นนักแสดงและนักพากย์ที่เคยร่วมงานจากซีรีส์มาสค์ไรเดอร์เป็นส่วนมาก
ซาโตชิ มัตสึดะ จากมาสค์ไรเดอร์ริวคิ พากย์เสียงเป็น เรน / คาเมนไรเดอร์วิงค์ไนท์
ยูริอะ ฮางะ จากมาสค์ไรเดอร์ไฟซ์และมาสค์ไรเดอร์คิบะ พากย์เสียงเป็น มายา ยัง
โคจิ ยูสะ จากมาสค์ไรเดอร์เดนโอ พากย์เสียงเป็น ดรูว์ แลนชิ่ง / คาเมนไรเดอร์ทอร์ค และ แชนจ์
โทโมคาสึ ซุงิตะ  จากมาสค์ไรเดอร์คิบะ พากย์เสียงเป็น เจมส์ ทราเดอเมอร์ / คาเมนไรเดอร์สไตรค์ และ ไพรซ์
เคนจิ มัตสึดะ จากมาสค์ไรเดอร์ฮิบิกิและมาสค์ไรเดอร์คิบะ พากย์เสียงเป็น แกรนท์ สตารี่ / คาเมนไรเดอร์คาโม
ยามาโมโตะ โซมะ จากมาสค์ไรเดอร์คิบะ พากย์เสียงเป็น แบรด แบเรตต์ / คาเมนไรเดอร์ทรัสท์
มุราอิ เรียวตะ จากมาสค์ไรเดอร์ดีเคด พากย์เสียงเป็น อัลเบิร์ต โช / คาเมนไรเดอร์สเปียร์
ซาวาชิโระ มิยูกิ จากมาสค์ไรเดอร์ดีเคด พากย์เสียงเป็น เคส / คาเมนไรเดอร์ไซเรน
โอซึกะ โฮชู จากมาสค์ไรเดอร์เดนโอ พากย์เสียงเป็น เซวีแอค
โคยามะ สึโยชิ จากมาสค์ไรเดอร์ริวคิ พากย์เสียงเป็น ยูบูรอน
คาเมนไรเดอร์ดราก้อนไนท์ได้ออกอากาศอีกครั้งทางสถานีโทรทัศน์ทีวีอาซาฮีในปี 2010 โดยมีความแตกต่างกับเวอร์ชันที่ออกอากาศทางโตเอะแชนแนลนั่นก็คือเพิ่มเพลงประกอบเข้าไปในเรื่องโดยเพลงแรกที่มีชื่อว่า DIVE INTO THE MIROR ขับร้องโดย defspiral และเพลงเอนดิ้งที่มีชื่อว่า ANOTHER WORLD
รายชื่อตอน

Search For The Dragon
Contract with the Dragon
Kamen Rider Incisor
A Rider's Challenge
The Power of Two
Kamen Rider Torque
Friend or Foe
Kamen Rider Camo
Kamen Rider Thrust
Battle Club
Vent or Be Vented
Kamen Rider Sting
Thrill of the Hunt
Xaviax's Promise
The Many Faces of Xaviax
The Hero of Gramercy Heights
The Power of Three
The Brothers Cho
Semper Fi
Letter from the Front Line
Strike's Ultimatum
A Rider's Resolve
Kamen Rider Siren
Dark Temptation
Dropping the Axe
Kamen Rider Wrath
Attack of the No Men
A Dragon Caged
Calm Before the Storm
Swan Song
Xaviax's Wrath
Advent Master Returns
Out of the Void
Back in Black
A Hero's Fall
Dark Decepcion
The Enemy Within
For Ventara and Earth, Part 1
For Ventara and Earth, Part 2
A Dragon's Tale
แหล่งข้อมูลอื่น

เว็บไซต์อย่างเป็นทางการ เก็บถาวร 2009-02-16 ที่ เวย์แบ็กแมชชีน
Adness Entertainment เก็บถาวร 2008-10-29 ที่ เวย์แบ็กแมชชีน
Kamen Rider Productions เก็บถาวร 2008-12-09 ที่ เวย์แบ็กแมชชีน
Cold Coffee - Steve Wang Interview เก็บถาวร 2008-12-08 ที่ เวย์แบ็กแมชชีน
คำสาปมรณะจากหญิงร่ำไห้

| คำสาปมรณะจากหญิงร่ำไห้ |
| --- | --- |
ใบปิดภาพยนตร์
กำกับ: ไมเคิล ชาเวส
เขียนบท:   มิกกี ดอทรี  ทอเบียส ไออาคอนิส 
อำนวยการสร้าง:   เจมส์ วาน  แกรี ดูเบอร์แมน  เอมิล แกลดสโตน 
นักแสดงนำ:   ลินดา คาร์เดลลินี  เรย์มอนด์ กรุซ  ปาตริซีอา เบลัสเกซ 
กำกับภาพ: ไมเคิล เบอร์เจส
ตัดต่อ: ปีเตอร์ กวอดัส
ดนตรีประกอบ: โจเซฟ บีชารา
บริษัทผู้สร้าง:   นิวไลน์ซินีมา  อะตอมิกมอนสเตอร์โพรดักชันส์  
ผู้จัดจำหน่าย: วอร์เนอร์บราเธอส์พิกเจอส์
วันฉาย: 15 มีนาคม 2562 (SXSW) 19 เมษายน 2562 (สหรัฐ) 17 เมษายน 2562 (ไทย)
ความยาว: 93 นาที
ประเทศ: สหรัฐ
ภาษา: อังกฤษ
ทุนสร้าง: 9 ล้านดอลลาร์
ทำเงิน: 121.3 ล้านดอลลาร์
คำสาปมรณะจากหญิงร่ำไห้ (อังกฤษ: The Curse of La Llorona, บางแห่งใช้ชื่อ The Curse of the Weeping Woman) เป็นภาพยนตร์สยองขวัญของอเมริกา เผยแพร่ใน พ.ศ. 2562 กำกับโดยไมเคิล ชาเวส (Michael Chaves) ถือเป็นการกำกับภาพยนตร์เรื่องแรกของเขา เขียนบทโดยมิกกี ดอทรี (Mikki Daughtry) และทอเบียส ไออาคอนิส (Tobias Iaconis) ภาพยนตร์เรื่องนี้เป็นภาคที่หกของจักรวาลคนเรียกผี (The Conjuring Universe) มีการกล่าวถึงผีลาโยโรนา (La Llorona) หรือหญิงร่ำไห้จากคติชนชาวเม็กซิกัน หากใครได้ยินเสียงนางร่ำไห้ นางจะตามไปฆ่าเด็กด้วยการกดน้ำเช่นเดียวกับที่นางเคยทำกับลูกของตน นำแสดงโดยลินดา คาร์เดลลินี (Linda Cardellini), เรย์มอนด์ กรุซ (Raymond Cruz) และปาตริซีอา เบลัสเกซ (Patricia Velásquez) เนื้อหาว่าด้วยแม่คนหนึ่งในลอสแอนเจลิส ค.ศ. 1970 ที่ต้องช่วยลูก ๆ ให้พ้นภัยจากลาโยโรนา ซึ่งพยายามพรากลูกของเธอไป ภาพยนตร์เรื่องนี้ผลิตโดยเจมส์ วาน (James Wan) ผ่านค่ายอะตอมิกมอนสเตอร์โพรดักชันส์ (Atomic Monster Productions)
ภาพยนตร์เรื่องนี้ฉายรอบปฐมทัศน์ในงานเทศกาลเซาท์บายเซาท์เวสต์ (South by Southwest) เมื่อวันที่ 15 มีนาคม พ.ศ. 2562 ก่อนฉายในสหรัฐเมื่อวันที่ 19 เมษายน 2562 โดยวอร์เนอร์บราเธอส์พิกเจอส์ (Warner Bros. Pictures) และนิวไลน์ซินีมา (New Line Cinema) ทว่าภาพยนตร์เรื่องนี้ถูกวิจารณ์ในด้านลบ เป็นต้นว่า "การดำเนินเรื่องเรียบง่ายไม่ซับซ้อน" และมีฉากผีตุ้งแช่ (jump scares) มากเกินไป
แหล่งข้อมูลอื่น

คำสาปมรณะจากหญิงร่ำไห้ ที่อินเทอร์เน็ตมูวีเดตาเบส
| ด ค กจักรวาลคนเรียกผี |
| --- | --- |
ภาพยนตร์ คนเรียกผี:  คนเรียกผี (2556)  คนเรียกผี 2 (2559)  คนเรียกผี 3 มัจจุราชบงการ (2564) 
ภาพยนตร์ แอนนาเบลล์:  แอนนาเบลล์ ตุ๊กตาผี (2557)  แอนนาเบลล์ กำเนิดตุ๊กตาผี (2560)  แอนนาเบลล์ ตุ๊กตาผีกลับบ้าน (2562) 
ภาพยนตร์ เดอะนัน:  เดอะนัน (2561)  เดอะนัน 2 (2566) 
เรื่องอื่น:  คำสาปมรณะจากหญิงร่ำไห้ (2562)
คิงคาจู

| คิงคาจู |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Carnivora
วงศ์:: Procyonidae
สกุล:: Potos Geoffroy Saint-Hilaire & Cuvier, 1795
สปีชีส์:: P.  flavus
ชื่อทวินาม
Potos flavus (Schreber, 1774)

ชนิดย่อย
  P. f. chapadensis J. A. Allen, 1904  P. f. chiriquensis J. A. Allen, 1904  P. f. flavus (Schreber, 1774)  P. f. megalotus (Martin, 1836)  P. f. meridensis Thomas, 1902  P. f. modestus Thomas, 1902	   P. f. nocturnus Wied-Neuwied, 1826 

การกระจายพันธุ์ของคิงคาจู
คิงคาจู หรือ หมีน้ำผึ้ง (อังกฤษ: kinkajou, honey bear; ชื่อวิทยาศาสตร์: Potos flavus) สัตว์เลี้ยงลูกด้วยนมในอันดับสัตว์กินเนื้อชนิดหนึ่งในวงศ์แร็กคูน (Procyonidae) มีความใกล้ชิดทางชีวภาพกับโอลิงกีโต โคอาที แร็กคูน ริงเทล และ แคโคมิสเซิล นับเป็นเพียงชนิดเดียวเท่านั้นที่อยู่ในสกุล Potos ที่ยังสืบเผ่าพันธุ์มาจนถึงปัจจุบัน แบ่งออกได้เป็น 7 ชนิดย่อย (ดูในตาราง)
คิงคาจูเป็นสัตว์ที่มีขนาดเล็ก มีความยาวประมาณ 60 เซนติเมตร มีขนสั้นและหนานุ่มสีน้ำผึ้งทองหรือสีน้ำตาล มีหัวและใบหูกลม ใบหน้าและดวงตากลมโตเหมือนแมว น้ำหนักตัวประมาณ 4-10 ปอนด์ ออกหากินในเวลากลางคืน ใช้เสียงในการสื่อสาร ปกติหากินและอาศัยอยู่ตามยอดไม้สูง ชอบกินผลไม้ เกสรดอกไม้ น้ำผึ้ง และน้ำต้อยจากดอกไม้ มีลิ้นที่ยาวมากถึง 7 นิ้ว ใช้สำหรับดูดกินน้ำผึ้งหรือน้ำต้อยของดอกไม้ และก็สามารถกินสัตว์เล็ก ๆ เป็นอาหารได้อีกด้วย สามารถใช้หางและเท้าเกาะเกี่ยวและทรงตัวบนต้นไม้และกิ่งไม้ได้เป็นอย่างดี โดยเฉพาะส่วนเท้าสามารถหมุนกลับด้านได้ถึง 180 องศา อีกทั้งยังมีต่อมกลิ่นพิเศษใกล้ปาก, คอ และพื้นท้อง ซึ่งจะใช้สำหรับแสดงอาณาเขตครอบครอง มีความยาวหางเท่ากับลำตัว โดยที่ชื่อวิทยาศาสตร์ของคิงคาจูนั้น มีความหมายว่า "นักดื่มสีทอง" อันหมายถึงสีขนและพฤติกรรมการกินอาหาร
นอกจากเป็นสัตว์ที่หากินในเวลากลางคืน จึงมีดวงตาที่กลมโตสำหรับใช้ในการรวมแสงเพื่อการมองเห็นในที่มืด ปกติในเวลากลางวันจะซึมเซาหรือหลับนอน แต่ในเวลากลางคืนจะตื่นตัว
พบกระจายพันธุ์ในป่าทึบ และป่าหลากหลายประเภท เช่น ป่าเสื่อมโทรม พบได้ทั้งพื้นที่ราบและพื้นที่สูงจากระดับน้ำทะเล ของทวีปอเมริกากลางและภาคเหนือของทวีปอเมริกาใต้  เป็นสัตว์ที่ออกลูกเป็นตัว ครั้งละตัว นาน ๆ ครั้งจึงจะมีเป็นฝาแฝด มีระยะเวลาตั้งท้องนาน 4 เดือน ลูกอ่อนใช้เวลานาน 2 สัปดาห์จึงจะลืมตา คิงคาจูเป็นสัตว์ที่รักสันโดษมักอาศัยอยู่ตัวเดียว เมื่อจะออกลูก จะออกในโพรงไม้ แต่ก็เป็นสัตว์ที่ดุร้ายเมื่อมีภัยใกล้ตัว
คิงคาจูถูกล่าจากชาวพื้นเมืองเพื่อนำขนและหนังไปผลิตเป็นกระเป๋าและอานม้า รวมทั้งบริโภคเป็นอาหาร อีกทั้งยังนิยมเลี้ยงเป็นสัตว์เลี้ยงสำหรับผู้ที่นิยมเลี้ยงสัตว์แปลก ๆ โดยมีบันทึกว่ามีอายุสูงสุดในที่เลี้ยงได้ 23 ปี ขณะที่มีวงจรชีวิตนานที่สุดถึง 41 ปี
ใบหน้าของคิงคาจู
ในประเทศไทย คิงคาจูมีจัดแสดงเพียง 3 ที่เท่านั้นในสวนสัตว์ คือ สวนสัตว์ดุสิต สวนสัตว์นครราชสีมา และเชียงใหม่ไนท์ซาฟารี สำหรับเชียงใหม่ไนท์ซาฟารีมีคิงคาจูมากถึง 11 ตัว และมีการแพร่ขยายพันธุ์ในที่เลี้ยงด้วย
แหล่งข้อมูลอื่น

ข้อมูลที่เกี่ยวข้องกับ Potos flavus ที่วิกิสปีชีส์
คิงฟอร์อะเดย์ (เพลงเพียร์ซเดอะเวล)

คิงฟอร์อะเดย์ (อังกฤษ: King for a Day) เป็นเพลงของวงดนตรีชาวอเมริกัน เพียร์ซเดอะเวล ออกจำหน่ายเมื่อวันที่ 5 มิถุนายน พ.ศ. 2555 เป็นเพลงที่มีการร่วมขับร้องกับ เคลลิน ควินน์ จากวง สลีปปิงวิทไซเรนส์ เป็นซิงเกิลแรกจากสตูดิโออัลบั้มชุดที่ 3 ของวง Collide with the Sky ออกจำหน่ายในปี พ.ศ. 2555
ในวันที่ 6 สิงหาคม พ.ศ. 2555 มิวสิกวิดีโอได้ออกเผยแพร่อย่างเป็นทางการ เพลงนี้ไม่ได้เข้าสู่ชาร์ตซิงเกิลบิลบอร์ดฮอต 100 แต่ได้ติดในชาร์ต Hot Rock Songs และชาร์ต Billboard Digital Rock Songs ซึ่งทั้งคู่เป็นชาร์ตของ บิลบอร์ด เพลง "คิงฟอร์อะเดย์" ได้เสนอชื่อเข้าชิงทั้งในสาขาซิงเกิลยอดเยี่ยมและวิดีโอยอดเยี่ยมในเคอร์แรง! อะวอดส์ แห่งปี พ.ศ. 2556
แหล่งข้อมูลอื่น

เนื้อเพลงเต็มของเพลงนี้ ที่เมโทรลิริกส์
คาฮูท!

| --- | --- |

ภาษาที่ใช้ได้: อังกฤษ
เจ้าของ: Kahoot! Edu
ยูอาร์แอล: https://getkahoot.com/ https://kahoot.it/#/
เชิงพาณิชย์: ใช่
ลงทะเบียน: ไม่ต้องสำหรับผู้ทำข้อสอบ ต้องการเฉพาะผู้สร้างข้อ
ผู้ใช้: ผู้ให้ความรู้มากกว่า 1.5 ล้านคน นักเรียนกว่า 49 ล้านคน
เปิดตัว: สิงหาคม 2013; 11 ปีที่แล้ว (2013-08)
คาฮูท! (อังกฤษ: Kahoot!) เป็นแพลตฟอร์มการเรียนรู้ผ่านเกมแบบไม่มีค่าใช้จ่าย (ทดลองฟรี) โดยใช้เป็นเทคโนโลยีการศึกษา เปิดตัวเมื่อเดือนสิงหาคม พ.ศ. 2556 ที่ประเทศนอร์เวย์ ขณะนี้มีจำนวนผู้เล่นกว่า 50 ล้านคน ใน 180 ประเทศ ด้วยความที่ถูกออกแบบให้เข้าถึงได้ในห้องเรียน และสภาพแวดล้อมในการเรียนรู้แบบอื่น ๆ ทั่วโลก ทุกคนสามารถสร้างเกมทางการเรียนรู้ของคาฮูท! ได้เอง โดยปราศจากข้อจำกัดทางอายุหรือหัวข้อ คาฮูทสามารถเข้าถึงได้ผ่านอุปกรณ์หลากหลาย เช่น คอมพิวเตอร์ตั้งโต๊ะหรือแบบพกพารวมไปถึงโทรศัพท์มือถือผ่านทางเว็บเบราว์เซอร์ ทำให้ได้รับความสนใจในห้องเรียนที่มีนโยบาย "นำอุปกรณ์ของคุณมาเอง"
การใช้

คาฮูท! มักถูกใช้เพื่อเฝ้าดูพัฒนาการของเด็กแต่ละคนไปยังเป้าหมายของการเรียนรู้ ชี้ถึงข้อดีและข้อด้อย และระบุเรื่องที่นักเรียนอาจต้องการให้ติวเพิ่มแบบตัวต่อตัว รวมไปถึงการเสนอโอกาสทางการเรียนรู้อื่น ๆ หรือ ทบทวนความรู้พื้นฐานเกี่ยวกับบางเรื่อง
ผู้ใช้ที่มีประสบการณ์อาจรวมคาฮูทส์ไปในหลักสูตรเพื่อแนะนำหัวข้อใหม่ กระตุ้นการจดจำของข้อมูลใหม่ ทบทวนก่อนการสอบ ท้าทายห้องเรียนอื่น ๆ ทั่วโลก ตรวจสอบความคิดเห็น รวบรวมข้อมูลเชิงลึก และทำให้ผู้เรียนเกิดความสนใจ
ผู้ใช้ คาฮูท! ส่วนใหญ่เป็นเด็กนักเรียนและครูในระดับอนุบาลถึงมัธยมปลาย โดยจำนวนผู้ใช้ในระดับมหาลัยกำลังมีจำนวนมากขึ้น นอกจากนี้บริษัทต่าง ๆ ยังใช้ คาฮูท! ในการอบรมในที่ทำงานอีกด้วย
วิธีการเล่น

คาฮูท! ถูกออกแบบสำหรับการเรียนรู้ทางสังคม โดยผู้เรียนรวมตัวรอบหน้าจอเดียวกัน เช่น หน้าจอโทรทัศน์ กระดานอัจฉริยะ หรือ หน้าจอคอมพิวเตอร์
เมื่อเปิดคาฮูท จะพบกับเลข PIN ที่ระบบจะสุ่มขึ้นมา ผู้เล่นเข้าเว็บไซต์ kahoot.it ตามด้วยการใส่รหัส PIN และชื่อเล่น โดยการใช้อุปกรณ์ใดก็ได้ผ่านเว็บเบราว์เซอร์ จากนั้นจะถูกนำไปหน้าจอ เมื่อชื่อเล่นของผู้เล่นทุกคนปรากฏบนหน้าจอแล้ว หัวหน้า (ปกติจะเป็นครู) กดปุ่มเริ่มเพื่อเริ่มการสอบ
ในเกม คำถามและตัวเลือก (มากสุด 4 ตัวเลือก) จะปรากฏขึ้นบนหน้าจอหลัก แต่ละคำตอบจะมาพร้อมกับสีและรูปร่างที่ต่างกัน ผู้เรียนจะต้องเลือกหนึ่งในตัวเลือกที่ต้องการตอบ โดยเกมถูกออกแบบมาเพื่อที่ผู้เล่นจะต้องเงยหน้าจากจอของตนเอง เพื่อมองจอรวมเป็นระยะ เป็นการเพิ่มปฏิกิริยาทางสังคมกับทั้งครูและเพื่อนร่วมชั้น
ผู้เรียนจะได้รับคะแนนเมื่อตอบคำถามถูก (สูงสุด 1000 แต้ม โดยให้ตามเวลาที่ใช้ก่อนจะตอบ) หลังจบแต่ละคำถาม ผู้เรียนจะเห็นคะแนนของตนเอง รวมไปถึงลำดับของตนเองเมื่อเทียบกับคนอื่นในห้องเรียนบนหน้าจอของตนเอง รายชื่อผู้เรียนที่มีคะแนนมากที่สุด 5 อันดับแรกจะถูกแสดงบนหน้าจอหลักเพื่อกระตุ้นการแข่งขันระหว่างผู้เล่น
อุปกรณ์ที่สามารถใช้ได้

ด้วยความที่ได้รับแรงบันดาลใจจากความนิยมของการ  "นำอุปกรณ์ของคุณมาเอง" คาฮูท! ตั้งเป้าในให้ใช้ได้กับเว็บเบราว์เซอร์หลายแบบ และอุปกรณ์พกพาผ่านทางเว็บอินเตอร์เฟส รวมไปถึงแอนดรอยด์ 4.0 และเวอร์ชันใหม่กว่า รวมไปถึงเว็บเบราว์เซอร์รูปแบบใหม่ทุกแบบ นอกจากนี้ยังมีแอปพลิเคชันในทั้ง iOS และแอนดรอยด์อีกด้วย
การเรียนการสอน

การเรียนการสอนโดยใช้ คาฮูท! มีฐานอยู่บนการสร้างพื้นที่ในการเรียนรู้ที่เชื่อถือได้ เพื่อส่งเสริมการส่งผ่านจาก "ผู้สอนสู่ผู้เรียนรู้"
ในสภาพแวดล้อมห้องเรียน การส่งผ่านจาก "ผู้สอนสู่ผู้เรียนรู้" ปกติแล้วมีวิธีดังนี้:
ครูแนะนำหัวข้อโดยใช้คาฮูทซึ้งถูกออกแบบมาเพื่อเริ่มการโต้แย่ง การคิดวิเคราห์ และการเรียนรู้ที่เน้นบทบาทและการมีส่วนร่วมของผู้เรียน (active learning) ครูสามารถใช้รูปภาพและวิดีโอคู่กับคาฮูทขณะสอน
หลังหัวหน้าหรือครูได้แนะนำหัวข้อแล้ว พวกเขาจะเล่นคาฮูทที่ถูกออกแบบเพื่อเพิ่มการเข้าใจของนักเรียนในหัวข้อนั้น ๆ
ครูนำนักเรียนในกิจกรรมอื่น ๆ บทสนทนา และข้อสอบที่เกี่ยวข้องเพื่อรวบรวมความรู้ของนักเรียน บางทีอาจใช้ข้อสอบชุดเดิมหลายรอบเพื่อสนับสนุนการเรียนรู้ผ่านการทำซ้ำ
ครูบอกให้นักเรียนสร้างข้อสอบเกี่ยวกับหัวข้อเดียวกันหรือที่คล้ายกัน
นักเรียนวิจัย เพิ่มพูนความรู้และเก็บเกี่ยวหรือสร้างข้อมูลที่คล้ายกัน จากนั้นสร้างข้อสอบโดยใช้ข้อมูลเหล่านั้น
จากนั้น นักเรียน หรือ กลุ่มนักเรียน จึงผลัดกันรับตำแหน่งหัวหน้าเพื่อให้ข้อสอบแก่ผู้ร่วมชั้น
ครูสามารถจัดการกับความเข้าใจของนักเรียนและวิธีการ ตามคุณภาพของข้อมูล โครงสร้างของคาฮูท และวิธีที่พวกเขาอธิบายคำตอบให้เพื่อนร่วมชั้น
รางวัล

Nordic Startup Awards 2015, Startup of the Year
Nordic Startup Awards 2015, Founder of the Year (Johan Brand)
EdTech Europe’s EdTech 20, Most Innovative EdTech Company
Digital Service That Is Changing The World
100 most influential leaders in EdTech (Johan Brand)
LAUNCHedu awards finalist, Higher Education category
แหล่งข้อมูลอื่น

เว็บไซต์อย่างเป็นทางการ
คิงส์ออฟคอนวีเนียนซ์

| คิงส์ออฟคอนวีเนียนซ์ |
| --- | --- |
แสดงสด ที่กรุงเทพ ค.ศ. 2010
ข้อมูลพื้นฐาน
ที่เกิด:  บาร์เกิน ประเทศนอร์เวย์
แนวเพลง: อินดีป็อป  อินดีโฟล์ก   บอสซาโนวา
ช่วงปี: 1999–ปัจจุบัน
ค่ายเพลง: EMI, Astralwerks, Kindercore

สมาชิก: Erlend Øye  Eirik Glambek Bøe

เว็บไซต์: www.kingsofconvenience.eu
คิงส์ออฟคอนวีเนียนซ์ (อังกฤษ: Kings of Convenience) เป็นคู่ดูโอแนวโฟล์ก-ป็อป จากเมืองบาร์เกิน ประเทศนอร์เวย์ ประกอบด้วยสมาชิกคือเอริค แกลมเบ็ค โบ (Eirik Glambek Bøe) และเออร์เลนด์ โอยด์ (Erlend Øye)  ทั้งสองรู้จักกันที่ประเทศอังกฤษ และได้กลับมาตั้งวงร่วมกัน เล่นดนตรีในแนวอินดี้ที่ประเทศนอร์เวย์ กับเพลงประณีต เสียงร้องสงบเสงี่ยม และเมโลดี้จากกีตาร์ที่ซับซ้อนและชาญฉลาด โดยโอยด์กับอ ทั้งคู่ ทั้งร้องและแต่งเพลง
คิงเอดเวิร์ดพ็อยนต์

คิงเอดเวิร์ดพ็อยนต์
คิงเอดเวิร์ดพ็อยนต์ (อังกฤษ: King Edward Point) เป็นศูนย์กลางการบริหารของเกาะเซาท์จอร์เจียและหมู่เกาะเซาท์แซนด์วิช ตั้งอยู่บนชายฝั่งตะวันออกเฉียงเหนือของเกาะเซาท์จอร์เจีย พิกัดอยู่ที่ 54 ° 17 '36 ° 30' w ที่นี่เป็นที่ตั้งของท่าเรือ และเป็นที่แห่งเดียวในเกาะเซาท์จอร์เจียและหมู่เกาะเซาท์แซนด์วิชที่มีสิ่งอำนวยความสะดวกครบครัน
คิงสลีย์ เบน-อาดีร์

| คิงสลีย์ เบน-อาดีร์ |
| --- | --- |
เบน-อาดีร์ในเดือนมกราคม ค.ศ. 2021
เกิด:  (1986-02-28) 28 กุมภาพันธ์ ค.ศ. 1986 (38 ปี) กอสเปลโอ้ค, ลอนดอน, อังกฤษ
อาชีพ: นักแสดง
ปีปฏิบัติงาน: 2012–ปัจจุบัน
คิงส์ลีย์ เบน-อาดีร์ (อังกฤษ: Kingsley Ben-Adir; เกิด 28 กุมภาพันธ์ พ.ศ. 2529) เป็นนักแสดงชาวอังกฤษ เขาได้แสดงในละครหลายเรื่องในโรงละครลอนดอน เขารับบทนักพยาธิวิทยาชื่อ มาร์คัส ซัมเมอร์ ในละครนักสืบของไอทีวีเรื่อง วีรา และนักสืบเอกชนชื่อ คาริม วอร์ชิงตัน ในฤดูกาลที่สองของซีรีส์เน็ตฟลิกซ์เรื่อง ดิโอเอ ตั้งแต่ปี ค.ศ. 2017 ถึง 2019 เขาปรากฏตัวในซีรีส์เรื่องที่สี่และห้าของบีบีซีวัน ละครชุดทางโทรทัศน์เรื่อง พีคกี้ไบลเดอร์ ในปี ค.ศ. 2020 เขาได้แสดงเป็น มัลคอมเอ็กซ์ ในภาพยนตร์ของเอมะซอนสตูดิโอส์เรื่อง วันไนท์อินไมาอามี (2020)
แหล่งข้อมูลอื่น

คิงสลีย์ เบน-อาดีร์ ที่อินเทอร์เน็ตมูวีเดตาเบส
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  สหรัฐ  เช็กเกีย 
ศิลปิน:  มิวสิกเบรนซ์
คิดให้แตกต่าง

ตราสัญลักษณ์ของแอปเปิลพร้อมคำขวัญ “คิดให้แตกต่าง”
คิดให้แตกต่าง (อังกฤษ: Think different) เป็นสโลแกนที่ใช้โดยบริษัทแอปเปิลตั้งแต่ปี พ.ศ. 2540 จนถึงปี พ.ศ. 2545 คำขวัญนี้ถูกเผยแพร่โดยตัวแทนโฆษณาที่ชื่อทีบีดับบลิวเอ\ไชแอต\เดย์ (TBWA\Chiat\Day) ซึ่งมีสำนักงานอยู่ที่ลอสแอนเจลิส คำขวัญนี้ถูกใช้ในโฆษณาและรายการส่งเสริมการขายของผลิตภัณฑ์ต่าง ๆ ของแอปเปิล
คำสาปรัก ลิขิตดวงดาว

คำสาปรักลิขิตดวงดาว (เกาหลี: 빛나거나 미치거나; อาร์อาร์: Bitnageona Michigeona; อังกฤษ: Shine or Go Crazy, Shine or Be Mad) เป็นละครโทรทัศน์เกาหลีใต้ปี 2015 สร้างจากนวนิยายชื่อเรื่องเดียวกัน โดย Hyun Go-woon ว่าด้วยความรักระหว่างเจ้าชายโครยอกับเจ้าหญิงพัลแฮ นำแสดงโดยชัง ฮย็อก, โอ ย็อน-ซอ, Lee Ha-nui และ Lim Ju-hwan ออกอากาศทางเอ็มบีซีทุกวันจันทร์และอังคาร เวลา 22:00 น. จำนวน 24 ตอน เริ่มตั้งแต่วันที่ 19 มกราคม 2558
ในประเทศไทยออกอากาศทางช่อง 3 เริ่มวันแรกในวันที่ 19 เมษายน 2560 เวลา 11:00–11.45 น. ทุกวันจันทร์–พุธ และได้เปลี่ยนเวลาออกอากาศไปเป็นเวลา 12.30 - 13.15 น. เริ่มวันที่ 2 พฤษภาคม 2560
แหล่งข้อมูลอื่น

Shine or Go Crazy official MBC website (เกาหลี)
คำสาปรัก ลิขิตดวงดาว ที่อินเทอร์เน็ตมูวีเดตาเบส
Shine or Be Mad at MBC Global Media
ลำดับรายการโทรทัศน์

| ช่อง 3 แฟมิลี่  : ซีรีส์กำลังภายใน วันเสาร์- อาทิตย์ เวลา 18:15 - 19:05 น>  |
| --- | --- | --- |
| ก่อนหน้า | คำสาปรัก ลิขิตดวงดาว | ถัดไป |
| จูล่ง ขุนพลเทพสงคราม | คำสาปรัก ลิขิตดวงดาว | หมี่เยี่ย จอมนางเหนือมังกร |
คาเรน เวตเทอร์ฮาห์น

นักเคมีชาวอเมริกัน (ค.ศ. 1948–1997)
| คาเรน เวตเทอร์ฮาห์น |
| --- | --- |
เกิด: 16 ตุลาคม ค.ศ. 1948(1948-10-16) แพลตต์สเบิร์ก รัฐนิวยอร์ก สหรัฐ
เสียชีวิต: 8 มิถุนายน ค.ศ. 1997(1997-06-08) (48 ปี) เลบานอน รัฐนิวแฮมป์เชอร์ สหรัฐ
ชื่ออื่น: คาเรน เวตเทอร์ฮาห์น เจนเน็ตต์
ศิษย์เก่า:   มหาวิทยาลัยเซนต์ลอว์เรนซ์  มหาวิทยาลัยโคลัมเบีย 
มีชื่อเสียงจาก:   งานวิจัยผลกระทบจากการได้รับโลหะหนัก  เสียชีวิตจากไดเมทิลเมอร์คิวรี 
อาชีพทางวิทยาศาสตร์
สาขา: เคมี
สถาบันที่ทำงาน: วิทยาลัยดาร์ตมัธ
วิทยานิพนธ์: Metallointercalation reagents: synthesis, physical properties and their interaction with nucleic acids (1975)
อาจารย์ที่ปรึกษาในระดับปริญญาเอก: สตีเฟน เจ. ลิปพาร์ด
ได้รับอิทธิพลจาก: คริสตีน อาเลวีน
 
คาเรน เอลิซาเบ็ท เวตเทอร์ฮาห์น (อังกฤษ: Karen Elizabeth Wetterhahn) หรือคาเรน เวตเทอร์ฮาห์น เจนเน็ตต์ (อังกฤษ: Karen Wetterhahn Jennette) เป็นศาสตราจารย์ด้านเคมีประจำวิทยาลัยดาร์ตมัธ รัฐนิวแฮมป์เชอร์ ซึ่งศึกษาเกี่ยวกับพิษจากการได้รับโลหะหนัก เธอเสียชีวิตจากภาวะพิษปรอท (mercury poisoning) ขณะอายุได้ 48 ปีหลังจากที่เธอได้รับไดเมทิลเมอร์คิวรี (Hg(CH
3)
2) เนื่องจากหยดสารซึมทะลุผ่านถุงมือที่เธอใช้